# data[].attributes.headline
Mουσική και συ

# data[].attributes.body
Mουσική και συνθέτες στα στρατόπεδα συγκέντρωσης

Ομιλίες και συναυλία

Πέμπτη 11.12.2025

19:00

Ομήρου 14-16
10672 Αθήνα

Ο Τομέας Ιστορικής και Συστηματικής Μουσικολογίας του Τμήματος Μουσικών Σπουδών, σε συνεργασία με το Τμήμα Γερμανικής Γλώσσας και Φιλολογίας του ΕΚΠΑ, με την υποστήριξη του Ινστιτούτου Γκαίτε και της Αυστριακής Πρεσβείας στην Αθήνα σας προσκαλούν σε μια βραδιά αφιερωμένη στη μουσική. Μετά τις εισαγωγικές ομιλίες θα ακολουθήσει συναυλία με έργα των συνθετών Έρβιν Σούλχοφ και Βίκτορ Ούλμαν.

Εισαγωγικές ομιλίες

Κατερίνα Καρακάση: Καθηγήτρια, Τμήμα Γερμανικής Γλώσσας και Φιλολογίας, ΕΚΠΑ
Ιάκωβος Σταϊνχάουερ: Αναπληρωτής Kαθηγητής, Τμήμα Μουσικών Σπουδών, ΕΚΠΑ
Δημήτρης Καρύδας: Αφ. Αναπληρωτής Kαθηγητής, Τμήμα Κοινωνιολογίας, ΕΚΠΑ
Μηνάς Ι. Αλεξιάδης: Kαθηγητής, Τμήμα Μουσικών Σπουδών, ΕΚΠΑ

Πρόγραμμα  συναυλίας

Εrwin Schulhoff  (1894-1942): Cinq études de jazz  /  Πέντε τζαζ σπουδές (1926)
Απόστολος Μαργαζής , Ηλέκτρα Παντελή: πιάνο

Εrwin Schulhoff:  Σονάτα για βιολί και πιάνο (1929)
Αllegro impetuoso, Andante, Burlesca, Finale
Φώτης Ασημάκης, Αιμιλία Γιαννοπούλου, Μαρίνα Γιαννοπούλου (βιολί),
Ελίζα Ζερβάκη  (πιάνο)

Viktor Ullman: Aποσπάσματα από την όπερα,  Ο Aυτοκράτωρ της Ατλαντίδας
Άρια του τυμπανιστή, Άρια (Bubikopf), Άρια του Aυτοκράτορα Οverall
Ρωξάνη Παπαδημητρίου (σοπράνο), Αχιλλέας Μπερής (βαρύτονος)
Κωνσταντίνος Κοκολογιαννάκης (πιάνο), Αλεξάνδρα Κόκκαλη (κρουστά)

Μουσική επιμέλεια: Μηνάς Ι. Αλεξιάδης, Kαθηγητής ΤΜΣ ΕΚΠΑ

Συντονισμός: Νικόλαος Μαλιάρας, Kαθηγητής ΤΜΣ ΕΚΠΑ
Μαγδαληνή Καλοπανά, ΕΔΙΠ, ΤΜΣ ΕΚΠΑ

# data[].attributes.attachment_link.title
80 χρόνια από την απελευθέρωση του Άουσβιτς (2)

# data[].attributes.body
Georges Didi-Huberman (EHESS): Témoigner pour le témoin (Μάρτυρας μετά τον μάρτυρα)

29.10.2025

18.00

Αμφιθέατρο του Γαλλικού Ινστιτούτου Ελλάδος,

Σίνα 31, Αθήνα

Η διάλεξη, που είναι μια συνεργασία της πρωτοβουλίας «Μνήμη στραμμένη στο μέλλον: 80 χρόνια από την απελευθέρωση του Άουσβιτς» με τη Γαλλική Σχολή Αθηνών θα πραγματοποιηθεί στα γαλλικά με ταυτόχρονη μετάφραση στα ελληνικά.

Ο Georges Didi-Huberman είναι Γάλλος φιλόσοφος και ιστορικός τέχνης. Το έργο του αποτελεί μία από τις σημαντικότερες ιστοριογραφικές προσπάθειες επαναφοράς του φιλοσοφικού προβληματισμού στην ιστορία της τέχνης. Έχει διδάξει σε πολλά πανεπιστήμια του εξωτερικού κι έχει λάβει πολλές διακρίσεις Είναι καθηγητής στην École des Hautes Études en Sciences Sociales, στο Παρίσι. Από τις φωτογραφίες των υστερικών της Σαλπετριέρ τον 19ο αιώνα έως τις φωτογραφίες που έβγαλαν κρυφά κρατούμενοι στο Άουσβιτς, από τη ζωγραφική του Φρα Αντζέλικο έως τον κινηματογράφο και την τέχνη του 21ου αιώνα, από τα φιλοσοφικά του δοκίμια έως τις εκθέσεις που επιμελείται, ο Ντιντί-Ουμπερμάν στοχάζεται μέσω των εικόνων, διερωτάται για την ιστορία τους, για την αισθητική, ηθική και πολιτική τους σημασία. Στα ελληνικά έχουν εκδοθεί τα δοκίμιά του: -Τι είναι λαός (με τους Α. Μπαντιού, Π. Μπουρντιέ, Τζ. Μπάτλερ κ.ά), Εκδόσεις του 21ου, Αθήνα 2014 -Επιβίωση των πυγολαμπίδων, Vesta, 2015, -Να περνάς με κάθε κόστος (με τη Νίκη Γιάνναρη), Νήσος, 2022 και -Σκόρπια. Ταξίδι στο αρχείο του γκέτο της Βαρσοβίας, Νήσος, 2023.

# data[].attributes.attachment_link.title
τελετή αναγόρευσης του ομότιμου καθηγητή λογοτεχνίας του Πανεπιστημίου ΕΤΗ της Ζυρίχης και συγγραφέα κ. Adolf Muschg σε επίτιμο διδάκτο

# data[].attributes.body
Μαρία Μαμαλίγκα, Μαρία Τοπάλη, Ποθητή Χαντζαρούλα:

Εκτοπισμός και εξόντωση: Η περίπτωση της Ρόδου

20.05.2025

18.00-20.00

Δημοτική Βιβλιοθήκη Αθήνας

Δομοκού 2, Σταθμός Λαρίσης

«Πόλη, 18 Ιουνίου 1945

Μητέρα, είμαι καλά. Εργάζομαι στην Πόλη. Επιθυμώ να μάθω νέα σας. Μου λείπετε πολύ. Το γράμμα μου επέστρεψε άθικτο από το ταχυδρομείο της Ρόδου. Με τη σφραγίδα deportata, "εκτοπισμένη".

Ζούμε την Ιστορία. Όταν θα τη γράψουν, θα ξέρουν πόσο προσωπικό πόνο κρύβει η κάθε γραμμή;»

Η συγγραφέας Μαρία Μαμαλίγκα, η ποιήτρια και κριτικός Μαρία Τοπάλη και η ιστορικός Ποθητή Χαντζαρoύλα συζητούν για την μοίρα των Εβραίων της Ρόδου με αφορμή το Μερκάντο (Εκδόσεις ΕΣΤΙΑ 2024) της Μαρίας Μαμαλίγκα.

ΜΑΡΙΑ ΜΑΜΑΛΙΓΚΑ

Η Μαρία Μαμαλίγκα γεννήθηκε στη Ρόδο. Σπούδασε χημεία και σινεμά, σε προπτυχιακό και μεταπτυχιακό επίπεδο, στην Αθήνα (ΕΚΠΑ) και στην Αγγλία (UEA). Διδάσκει κινηματογράφο στην Ανωτάτη Σχολή Καλών Τεχνών της Αθήνας. Έχει δημοσιεύσει διηγήματα και κριτικά κείμενα για τα εικαστικά και τον κινηματογράφο σε εφημερίδες και περιοδικά.

Το Μερκάντο είναι η πρώτη της νουβέλα και εκδόθηκε από τις εκδόσεις ΕΣΤΙΑ τον Μάιο του 2024.

ΜΑΡΙΑ ΤΟΠΑΛΗ

Γεννήθηκε στη Θεσσαλονίκη το 1964. Είναι απόφοιτη της Γερμανικής Σχολής Θεσσαλονίκης. Σπούδασε νομικά στην Αθήνα. Εκπόνησε τη διδακτορική διατριβή της στο πανεπιστήμιο της Φρανκφούρτης στο διεθνές δίκαιο περιβάλλοντος, με υποτροφία του Ιδρύματος Daimler-Benz. Εργάζεται στο Εθνικό Κέντρο Κοινωνικών Ερευνών, στην επικοινωνία και τη διάχυση των ερευνητικών αποτελεσμάτων. Γράφει ποίηση και διατηρεί τη μηνιαία στήλη κριτικής της ποίησης στην εφημερίδα «Καθημερινή της Κυριακής». Επίσης γράφει κριτική βιβλίων για παιδιά και εφήβους στο ηλεκτρονικό περιοδικό «Αναγνώστης». Μεταφράζει από τα γερμανικά ποίηση, πρόζα και επιστημονικά-δοκιμιακά έργα. Μεταξύ άλλων έχει μεταφράσει Ρίλκε και Χάμπερμας. Ποιήματά της, μεταφράσεις της και μια ανθολογία σύγχρονης ελληνικής ποίησης που συνέταξε, κυκλοφορούν από τις εκδόσεις Νεφέλη, τις εκδόσεις Πατάκη, τις Πανεπιστημιακές Εκδόσεις Κρήτης κ.α. και, στη Γερμανία, από τις εκδόσεις Converso και Romiosini. Τον Ιούνιο του 2025 θα κυκλοφορήσουν σε μετάφρασή της τα Σονέτα στον Ορφέα του Ρίλκε, από τις εκδόσεις Πατάκη. Ποιήματά της δημοσιεύθηκαν επίσης σε ανθολογίες στα αγγλικά, τα γερμανικά, τα σλοβένικα, τα φιλανδικά, τα ιταλικά, τα γαλλικά και σε άλλες γλώσσες.

ΠΟΘΗΤH ΧΑΝΤΖΑΡOΎΛΑ

Η Ποθητή Χαντζαρούλα είναι αναπληρώτρια καθηγήτρια στο Τμήμα Κοινωνικής Ανθρωπολογίας και Ιστορίας του Πανεπιστημίου Αιγαίου. Στις δημοσιεύσεις της συγκαταλέγονται οι μονογραφίες Σμιλεύοντας την υποταγή: οι έμμισθες οικιακές εργάτριες στην Ελλάδα το πρώτο μισό του εικοστού αιώνα. Αθήνα, Παπαζήσης 2012 και Τα παιδιά θυμούνται το Ολοκαύτωμα: Μαρτυρία, ιστοριογραφία, μνήμη, Πλέθρον 2022. Είναι πρόεδρος της Ένωσης Προφορικής Ιστορίας και ένα από τα ιδρυτικά μέλη καθώς και μέλος της συντακτικής επιτροπής του περιοδικού Historein/Ιστορείν: A Review of the Past and Other Stories.

# data[].attributes.body
Συναυλία ηλεκτροακουστικής μουσικής

22.05.2025

21.00

Μουσείο Ιστορίας ΠΑνεπιστημίου Αθηνών

Θόλου 5, Πλάκα

Συνθέσεις των: Αποστόλης Αρμάγος, Βίκτωρ Μαστέλα, Φώτης Ροβολής (Φø), Γαβριήλ Φαριλέκας, Δημήτρης Παγίδας, Χριστίνα Γεωργίου, Γιώργος Μπαρμπαρέκος

Μουσική εκτέλεση: Γιώργος Σίνος (στο έργο του Α. Αρμάγου)

Ηθοποιός: Βασίλειος Γαλουτζής (στο έργο του Βίκτωρ Μαστέλα)

Σκηνικά: Έλλη Λιδωρικιώτη (στο έργο του Βίκτωρ Μαστέλα)

Απαγγελία κειμένων: Νίκος Ιωακείμ

Επιμέλεια: Θάνος Πολυμενέας Λιοντήρης

# data[].attributes.body
Ιωάννινα

19.05.2025

19.00-22.00

Συνεδριακό κέντρο Παναγιώτης Ν. Σουκάκος

Μουσείο Ηπείρου (Σουφαρί Σαράι)

Δ. Φιλοσόφου & Γλυκήδων Κάστρο Ιωάννινα

Φιλοσοφία, Επιστήμη και Ηθική μετά το Άουσβιτς

(Philosophie, Wissenschaft und Ethik nach Auschwitz)

Πρόγραμμα

19:00 – 19:05 Δρ. Μάρθα Παπαδοπούλου,

Χαιρετισμός

(Begrüßung).

19:05 – 19:25 Καθ. Δρ. Κωνσταντίνος Ράντης,

Κριτική Θεωρία μετά το Άουσβιτς

(Kritische Theorie nach Auschwitz).

19:25 – 20:10 Prof. Dr. Dr. Matthias Lutz- Bachmann,

Η Φιλοσοφία 80 χρόνια μετά την απελευθέρωση των στρατοπέδων: Η «Κριτική του εργαλειακού Λόγου» του Max

Horkheimer από τη σκοπιά της εποχής μας.

(Philosophie 80 Jahre nach der Öffnung der Lager:

Max Horkheimers „Kritik der instrumentellen

Vernunft“ aus heutiger Sicht).

20:10 – 20:55 Prof. Dr. Gunzelin Schmid Noerr,

Για την Ηθική μετά το Άουσβιτς. Ατομικοί και κοινωνικοί προσανατολισμοί,

(Zur Ethik nach Auschwitz. Individuelle und

gesellschaftliche Orientierungen).

20:55 – 21:15 Δρ. Μάρθα Παπαδοπούλου,

Η κοινωνική πολιτική μετά το Άουσβιτς. Αρχειακά τεκμήρια

(Sozialpolitik nach Auschwitz. Archivs Dokumente).

21:15 – 21:30 Συζήτηση (Diskussion).

21:30 – 22:00 Έκθεση αρχειακών ντοκουμένων

(Ausstellung von Archivs Dokumenten).

ΓΑΚ – Ιστορικό Αρχείο Ηπείρου/Staatliche Archive Griechenlands – Historische Archive Von Epirus

Τμήμα Φιλοσοφιας Πανεπιστήμιο Ιωαννίνων/Fachbereich für Philosophie Universität Ioannina

Εργαστήριο Τεκμηρίωσης και Μελέτης της Ιστορίας των Κοινωνικών και Πολιτικών Ιδεών; Τμήμα Φιλοσοφιας Πανεπιστήμιο Ιωαννίνων / Institut für Dokumentantion der Geschichte sozialer und politischer Ideen, Fachbereich für Philosophie Universität Ioannina

# data[].attributes.body
Το Άουσβιτς, που απελευθερώθηκε στις 27 Ιανουαρίου 1945 από τα σοβιετικά στρατεύματα, συμβολίζει στη συλλογική μνήμη το ανείπωτο έγκλημα που συντελέστηκε στα στρατόπεδα θανάτου, αποκορύφωμα της στρατηγικής εξολόθρευσης που εφαρμόστηκε σε όλη την Ευρώπη από τον ναζισμό. Μόνο με τη σταδιακή απελευθέρωση των στρατοπέδων από τις συμμαχικές δυνάμεις, από τον Ιούλιο του 1944 ως το τέλος του πολέμου, τον Μάιο του 1945, άρχισε η ανθρωπότητα να συνειδητοποιεί το μέγεθος και τη φρικαλεότητα του συμβάντος. Η συστηματική εκτόπιση και βιομηχανικά οργανωμένη εξόντωση πρώτα απ’ όλα των Εβραίων, αλλά και των Ρομά, θρησκευτικών μειονοτήτων,  ομοφυλόφυλων, κομουνιστών, σοσιαλιστών και άλλων πολιτικών αντιπάλων, όπως και κάθε ανθρώπου που οι εθνικοσοσιαλιστές θεωρούσαν κατώτερο και ανάξιο να ζει έχει αφήσει βαθύ ιστορικό αποτύπωμα που μας αφορά όλους.

Με αφορμή την επέτειο των 80 χρόνων από το τέλος των ναζιστικών θηριωδιών και τη λήξη του πολέμου στην Ευρώπη, σχεδιάζονται μια σειρά δράσεις που στόχο έχουν τη διατήρηση της μνήμης, αλλά και τη διερεύνηση της σημασίας αυτού του συλλογικού τραύματος για το παρόν και το μέλλον. Στην πρωτοβουλία συμμετέχουν πανεπιστημιακοί, ερευνητές, διανοούμενοι και καλλιτέχνες υπό την αιγίδα ακαδημαϊκών φορέων απ’ όλη την Ελλάδα. Δεδομένου ότι στον ελληνικό χώρο η Shoah και η συστηματική εξόντωση μειονοτήτων, αντιστασιακών, αιχμαλώτων πολέμου, αλλά και αμάχων έλαβε μεγάλες διαστάσεις, οι φορείς αυτής της πρωτοβουλίας θέλουν να εγγράψουν την ελληνική περίπτωση στην πανευρωπαϊκή μνήμη των στρατοπέδων θανάτου. Ο πολυδιάστατος χαρακτήρας της επετείου απαιτεί ολόπλευρη ιστορική και συστηματική εξέταση, καθώς μάλιστα αντιλήψεις που οδήγησαν στην καταστροφή επανέρχονται στο προσκήνιο.

Οι δράσεις θα έχουν εξωστρεφή χαρακτήρα, με στόχο τη μεγαλύτερη δυνατή δημοσιότητα, εφόσον πρόκειται για μια ιστορική τομή που έχει τραυματίσει το σύνολο του κοινωνικού σώματος. Οι εκδηλώσεις δεν θα περιοριστούν στη Θεσσαλονίκη, που κατέχει μια τραγικά εμβληματική θέση στην ιστορία του Ολοκαυτώματος, ούτε στην Αθήνα, αλλά θα οργανωθούν σε πολλές πόλεις, στα Γιάννενα, την Πάτρα, τον Βόλο, τα Χανιά, την Κέρκυρα και τη Ρόδο. Αξιοποιώντας αρχειακό υλικό, μαρτυρίες, ιστορικά και λογοτεχνικά κείμενα, με διαλέξεις, ημερίδες, συζητήσεις, θεατρικά δρώμενα και έργα τέχνης, οι συμμετέχοντες επιδιώκουν να συμβάλουν στην αποτίμηση του ιστορικού παρελθόντος από μια σύγχρονη οπτική και στην αξιοποίηση της υποθήκης του για το μέλλον. Κύρια μέριμνα αποτελεί η κατοχύρωση και η διάχυση της μνήμης των 80 χρόνων από την απελευθέρωση των στρατοπέδων συγκέντρωσης στον δημόσιο λόγο.

# data[].attributes.headline
Στα πλαίσια της πρωτοβ

# data[].attributes.body
Στα πλαίσια της πρωτοβουλίας «Μνήμη Στραμμένη στο Μέλλον: 80 χρόνια από την απελευθέρωση του Αουσβιτς», η οποία συγκεντρώνει ακαδημαϊκούς φορείς σε όλη την Ελλάδα με σκοπό τη διοργάνωση δράσεων με αφορμή τα 80 χρόνια από την απελευθέρωση του Άουσβιτς, οργανώνεται για τις 2 Μαΐου και ώρα 16.00 ένας «Εβραϊκός Περίπατος» στη Θεσσαλονίκη στα πλαίσια του μαθήματος ΤΟ ΟΛΟΚΑΥΤΩΜΑ: ΚΟΥΛΤΟΥΡΕΣ ΜΝΗΜΗΣ της αναπλ. Καθηγήτριας Ελένη Γεωργοπούλου (Tμήμα Γερμανικής Γλώσσας και Φιλολογίας, ΑΠΘ).

# data[].attributes.body
Ρέθυμνο

27.03.2025

20.00

Φοιτητικό Πολιτιστικό Κέντρο "ΞΕΝΙΑ"

Ψαρρού 46

Βιβλιοπαρουσίαση: Σπύρου, Θεόδωρου: Από την εθνο-τοπική κοινότητα στο παγκοσμιο-τοπικό δίκτυο. Μνήμη, εθνοτοπία και πολιτικές της ταυτότητας στους «Τρικαλινούς Εβραίους», Αθήνα, Ηρόδοτος, 2025.

Ο κ. Σπύρος είναι Επίκουρος Καθηγητής, στο τμήμα Πολιτικής Επιστήμης του Πανεπιστημίου Κρήτης.

Την βιβλιοπαρουσίαση διοργανώνει το Κέντρο Ανθρωπίνων Δικαιωμάτων (ΚΕΑΔΙΚ) του τμήματος Πολιτικής Επιστήμης του Πανεπιστημίου Κρήτης. Θα λάβει χώρα την:

Για το βιβλίο θα μιλήσουν οι:

Θανάσης Γκιούρας, Τμήμα Πολιτικής Επιστήμης, Πανεπιστήμιο Κρήτης

Γιάννης Σκαλιδάκης, Τμήμα Πολιτικής Επιστήμης, Πανεπιστήμιο Κρήτης

Μανώλης Τζανάκης, Τμήμα Ψυχολογίας, Πανεπιστήμιο Κρήτης

και ο συγγραφέας.

# data[].attributes.body
Marcus May:

„hinter der Scheintür“ - Paul Celan, Israel und der „Ilana“-Zyklus

06.05.2025

11.00-13.00

Αμφιθέατρο Βιβλιοθήκης

Φιλοσοφικής Σχολής, ΕΚΠΑ

Νικολάου Πολίτη, Ζωγράφου 157 72

Η σχέση του Paul Celan με την εβραϊκότητά του ήταν τόσο πολύπλοκη όσο και αμφίσημη. Χαρακτηριζόταν από τις τραυματικές του εμπειρίες κατά την διάρκεια του ναζισμού, αλλά και από τις προσδοκίες των άλλων, καθώς και από τις δικές του στιγμές ταύτισης και απόστασης από την εβραϊκή ταυτότητα. Το μοναδικό ταξίδι του Celan στο Ισραήλ το φθινόπωρο του 1969, έξι μήνες πριν από την αυτοκτονία του στο Παρίσι, αποτέλεσε το αποκορύφωμα αυτής της σχέσης. Η επίσκεψη του Celan στο Ισραήλ μετά από πρόσκληση της εκεί ένωσης συγγραφέων σηματοδότησε από αυτή την άποψη μια τελική βιογραφική καμπή, και αυτό όχι μόνο λόγω της σχέσης του συγγραφέα με την Ilana Shmueli, που καταγόταν και εκείνη από το Czernowitz, τη γενέτειρα του Celan. Το ποιητικό αποτέλεσμα αυτών των έντονων εμπειριών είναι ο κύκλος «Ιλάνα» ή «Ιερουσαλήμ», στον οποίο διαπλέκονται και συνυφαίνονται με εξαιρετικά επιδέξιο τρόπο το παρελθόν και το παρόν, ο έρωτας και η αστική εμπειρία, η δυνατότητα ζωής και η απογοήτευση, η εγγύτητα και η ξενότητα. Ο κύκλος αυτός φαίνεται έτσι να αποτελεί μια από τις κορυφαίες στιγμές του ύστερου έργου του ποιητή. [Η ομιλία θα πραγματοποιηθεί στα γερμανικά]

MARKUS MAY

Ο Markus May (Prof. Dr) διδάσκει σύγχρονη γερμανική λογοτεχνία στο Πανεπιστήμιο Ludwig Maximilian του Μονάχου. Τα ερευνητικά του ενδιαφέροντα περιλαμβάνουν τη φαντασία ως πολιτισμικό φαινόμενο, την ιστορία και τη θεωρία της ποίησης, τη γερμανοεβραϊκή λογοτεχνία, τη λογοτεχνική και πολιτισμική θεωρία και τη λογοτεχνική μετάφραση. Μαζι με τους Peter Goßens και Jürgen Lehmann εξέδωσε το Celan-Handbuch. Leben - Werk - Wirkung.Stuttgart/Weimar: Metzler 2007,

# data[].attributes.headline
Ευγενία Αλεξάκ

# data[].attributes.body
Ευγενία Αλεξάκη:

Τέχνη στα ναζιστικά στρατόπεδα. Η καλλιτεχνική μαρτυρία του Ισαάκ Μενασέ από το Μπέργκεν-Μπέλζεν

12.05.2025

18.30-20-00

Αμφιθέατρο Αντώνης Τρίτσης

Πνευματικό Κέντρο του Δήμου Αθηναίων

Ακαδημίας 50, Αθήνα

Παρά τη φρίκη της στρατοπεδικής εμπειρίας και των καθημερινών θηριωδιών, έγκλειστοι στα ναζιστικά στρατόπεδα συγκέντρωσης κατάφεραν να δημιουργήσουν εικαστικά έργα κάθε είδους, από σχέδια και πίνακες, έως τοιχογραφίες και γλυπτά. Στην ιστοριογραφία του Ολοκαυτώματος, οι δημιουργίες των κρατούμενων αντιμετωπίστηκαν, πρωτίστως, ως ιστορικές πηγές, ενώ η ιστορία της λεγόμενης στρατοπεδικής τέχνης παραμένει σε μεγάλο βαθμό απούσα από τις κυρίαρχες τεχνοϊστορικές αφηγήσεις. Πρόσφατες προσεγγίσεις, ωστόσο, εξετάζουν τα έργα αυτά ως εξαιρετικά σύνθετα καλλιτεχνικά, ιστορικά και πολιτισμικά φαινόμενα που παρήχθησαν υπό ακραίες συνθήκες διώξεων και απανθρωποποίησης, αλλά και ως αποτέλεσμα εμπρόθετων επιλογών των δημιουργών τους. Υπό αυτό το πρίσμα, η ομιλία εστιάζει σε μια άγνωστη έως σήμερα σειρά σχεδίων του Έλληνα Εβραίου ερασιτέχνη ζωγράφου Ισαάκ Μενασέ, τα οποία κατάφερε να φιλοτεχνήσει κατά τον εγκλεισμό του στο Μπέργκεν-Μπέλζεν. Ιδιαίτερη έμφαση δίνεται στα κίνητρα και τους όρους δημιουργίας των έργων, στις θεματολογικές, εικονογραφικές και τεχνοτροπικές επιλογές του Μενασέ, καθώς και στη μετέπειτα πορεία των σχεδίων, ιδιαίτερα σε συνάρτηση με την καθυστερημένη ανάδυση της μνήμης του Ολοκαυτώματος των Ελλήνων Εβραίων. Ποιες ιστορικές διαδρομές, ποιους αγώνες επιβίωσης και ποιες διαδρομές μνήμης (αλλά και λήθης) φωτίζει η ιστορία αυτών των έργων;

EΥΓΕΝΕΙΑ ΑΛΕΞΑΚΗ

Η Ευγενία Αλεξάκη είναι ιστορικός τέχνης, διδάκτωρ του Freie Universität του Βερολίνου και, από το 2024, επίκουρη καθηγήτρια στο Τμήμα Ιστορίας και Αρχαιολογίας του Εθνικού και Καποδιστριακού Πανεπιστημίου Αθηνών. Το 2012, με υποτροφία του Ιδρύματος Fulbright διεξήγαγε έρευνα σε θέματα κριτικού οπτικού γραμματισμού ως επισκέπτρια ερευνήτρια στο School of the Arts του Columbia University της Νέας Υόρκης. Το επιστημονικό της έργο περιλαμβάνει μονογραφίες, συμβολές σε συλλογικούς τόμους και πρακτικά συνεδρίων, καθώς και άρθρα σε επιστημονικά περιοδικά. Από το 2007 έως το 2010 διετέλεσε Γραμματέας της Εταιρείας Ελλήνων Ιστορικών Τέχνης (ΕΕΙΤ). Είναι, επίσης, μέλος της Γερμανικής Εταιρείας Ιστορίας της Τέχνης (Deutscher Verband für Kunstgeschichte), του Διεθνούς Συμβουλίου Μουσείων (ICOM) και μέλος του ΔΣ του Ομίλου για την Ιστορική Εκπαίδευση στην Ελλάδα (ΟΙΕΕ). Έχει επιμεληθεί ατομικές και ομαδικές εικαστικές εκθέσεις στο Ινστιτούτο Σύγχρονης Ελληνικής Τέχνης (iset), στο Κέντρο Σύγχρονης Τέχνης Θεσσαλονίκης, στον Δήμο Αθηναίων, στο Τελλόγλειο Ίδρυμα Τεχνών του Αριστοτελείου Πανεπιστημίου Θεσσαλονίκης, στη Συναγωγή της Κέρκυρας, στον Δήμο Καλαβρύτων κ.ά. Τα ερευνητικά της ενδιαφέροντα εστιάζονται στη μεταπολεμική τέχνη, στις καλλιτεχνικές αναπαραστάσεις του ιστορικού τραύματος και ιδιαίτερα στις αναπαραστάσεις του Ολοκαυτώματος και των ναζιστικών εγκλημάτων καθώς και στην τέχνη στον δημόσιο χώρο και την εναλλακτική μνημειακότητα.

Πρόσφατες δημοσιεύσεις:

Isaac Menasse: A Greek Jewish Amateur Painter’s Unknown Drawings from Bergen-Belsen, στο Verena Krieger & Ella Falldorf (επιμ.), “To tear these images from time”: Exploring Visual Representations from Nazi Camps, Ghettos, and the Holocaust, Brill (υπό έκδοση, 2025)· «Η μνήμη της ‘ανάξιας ζωής’. Tiergartenstraße 4 – Μνημεία για τα θύματα της ναζιστικής ‘ευθανασίας’», στο Γιώργος Κόκκινος & Έλλη Λεμονίδου (επιμ.), Εγκλεισμοί και Ιστορία, Πεδίο, Αθήνα 2024· «Καλλιτεχνικές παρεμβάσεις, προφορικές ιστορίες και ιστορικά τεκμήρια: διασυνδέσεις σε εκθεσιακά-μνημονικά περιβάλλοντα για το δύσκολο παρελθόν», στο Νίκος Αποστολόπουλος, Γιώργος Κόκκινος, & Ζέτα Παπανδρέου (επιμ.), Το MOG ως αντικείμενο μελέτης: Ιστοριογραφία, Τραυματική Μνήμη, Δημόσια Ιστορία, Ιστορική Εκπαίδευση, Βερολίνο, Freie Universität Berlin-Refubium, 2023· «Εκθέσεις που έγραψαν τη δική τους ιστορία (της τέχνης). Πολιτικές της μνήμης και τεχνοϊστορικά αφηγήματα στην πρώτη documenta», Ιστορία της Τέχνης, 11 (2022).

# data[].attributes.headline
Workshop μετάφρασης στ

# data[].attributes.body
Workshop μετάφρασης στο πλαίσιο των δράσεων «Μνήμη στραμμένη στο μέλλον»
Τετάρτη 07/05/2025 & Τετάρτη 21/05/2025

••••••••••••••••••••

Κατά τη διάρκεια του Μαΐου, στο πλαίσιο των δράσεων «Μνήμη στραμμένη στο μέλλον – 80 χρόνια από την απελευθέρωση του Άουσβιτς» το Τμήμα Γερμανικής Γλώσσας και Φιλολογίας του ΕΚΠΑ διοργανώνει Workshop μετάφρασης σε δύο κύκλους, με αντικείμενο τα μνημειώδη ημερολόγια (1933–1945) του Βίκτορ Κλέμπερερ, τα οποία δεν έχουν μεταφραστεί στα ελληνικά μέχρι σήμερα.

Το Workshop απευθύνεται πρωταρχικά σε φοιτητές/φοιτήτριες του ΕΚΠΑ, αλλά ευρύτερα επίσης σε κάθε ενδιαφερόμενο/η με γνώσεις γερμανικών επιπέδου Β2 τουλάχιστον.

Οι δύο κύκλοι συναντήσεων θα πραγματοποιηθούν στην αίθουσα 739 της Φιλοσοφικής Σχολής του ΕΚΠΑ και εντάσσονται συμπληρωματικά στη ροή δύο συναφών προπτυχιακών μαθήματων μετάφρασης και μεταφρασεολογίας, με διδάσκοντα τον κ. Γιώργο Ανδρουλιδάκη.

Αναλυτικό πρόγραμμα:

• 1ο Workshop μετάφρασης
Τετάρτη 07/05/2025, 12:00–15:00
Τετάρτη 21/05/2025, 12:00–15:00

• 2ο Workshop μετάφρασης
Τετάρτη 07/05/2025, 15:00–18:00
Τετάρτη 21/05/2025, 15:00–18:00

Κάθε Workshop είναι αυτοτελές και θα αφορά διαφορετικά αποσπάσματα από τα ημερολόγια του Κλέμπερερ. Αν όμως θέλετε, μπορείτε να συμμετάσχετε παράλληλα και στα δύο. Βεβαιώσεις συμμετοχής θα χορηγηθούν σε όσους/όσες συμμετάσχουν στα δύο μέρη ενός Workshop.

Δηλώσεις συμμετοχής έως τις 05.05.2025 εδώ: https://forms.gle/a3zSg5guSdeTDTfc8

# data[].attributes.attachment_link.title
Workshop μετάφρασης

# data[].attributes.attachment_link.description
Workshop μετάφρασης στο πλαίσιο των δράσεων «Μνήμη στραμμένη στο μέλλον»
Τετάρτη 07/05/2025 & Τετάρτη 21/05/2025
••••••••••••••••••••
Κατά τη διάρκεια του Μαΐου, στο πλαίσιο των δράσεων «Μνήμη στραμμένη στο μέλλον – 80 χρόνια από την απελευθέρωση του Άουσβιτς» το Τμήμα Γερμανικής Γλώσσας και Φιλολογίας του ΕΚΠΑ διοργανώνει Workshop μετάφρασης σε δύο κύκλους, με αντικείμενο τα μνημειώδη ημερολόγια (1933–1945) του Βίκτορ Κλέμπερερ, τα οποία δεν έχουν μεταφραστεί στα ελληνικά μέχρι σήμερα. Το Workshop απευθύνεται πρωταρχικά σε φοιτητές/φοιτήτριες του ΕΚΠΑ, αλλά ευρύτερα επίσης σε κάθε ενδιαφερόμενο/η με γνώσεις γερμανικών επιπέδου Β2 τουλάχιστον. Οι δύο κύκλοι συναντήσεων θα πραγματοποιηθούν στην αίθουσα 739 της Φιλοσοφικής Σχολής του ΕΚΠΑ και εντάσσονται συμπληρωματικά στη ροή δύο συναφών προπτυχιακών μαθήματων μετάφρασης και μεταφρασεολογίας, με διδάσκοντα τον κ. Γιώργο Ανδρουλιδάκη. Αναλυτικό πρόγραμμα: • 1ο Workshop μετάφρασης
Τετάρτη 07/05/2025, 12:00–15:00
Τετάρτη 21/05/2025, 12:00–15:00 • 2ο Workshop μετάφρασης
Τετάρτη 07/05/2025, 15:00–18:00
Τετάρτη 21/05/2025, 15:00–18:00 Κάθε Workshop είναι αυτοτελές και θα αφορά διαφορετικά αποσπάσματα από τα ημερολόγια του Κλέμπερερ. Αν όμως θέλετε, μπορείτε να συμμετάσχετε παράλληλα και στα δύο. Βεβαιώσεις συμμετοχής θα χορηγηθούν σε όσους/όσες συμμετάσχουν στα δύο μέρη ενός Workshop. Δηλώσεις συμμετοχής έως τις 05.05.2025

# data[].attributes.headline
Οργανωτική επιτροπή

# data[].attributes.subject
Οργανωτική επιτροπή

# data[].attributes.body
Καρακάση Κατερίνα

Τμήμα Γερμανικής Γλώσσας και Φιλολογίας, ΕΚΠΑ

Καρύδας Δημήτρης

Τμήμα Κοινωνιολογίας, ΕΚΠΑ

Κουζέλης Γεράσιμος

Τμήμα Πολιτικής Επιστήμης και Δημόσιας Διοίκησης

Μητσού Μαριλίζα

CRH, École des Hautes Études en sciences sociales, Παρίσι

Μπενβενίστε Ρίκα

Τμήμα Ιστορίας, Αρχαιολογίας και Κοινωνικής Ανθρωπολογίας, Πανεπιστήμιο Θεσσαλίας

Παπαθεοδώρου Γιάννης

Τμήμα Φιλολογίας, Πανεπιστήμιο Πατρών

Ράντης Κωνσταντίνος

Τμήμα Φιλοσοφίας, Πανεπιστήμιο Ιωαννίνων

# data[].attributes.body
Πάτρα

08.04.2025

20.00

Στέγη Γραμμάτων «Κωστής Παλαμάς»,

Κορίνθου 241

Ομιλήτριες:

Αλεξάνδρα Πατρικίου, Επίκουρη Καθηγήτρια Ιστορίας της Νεοελληνικής Εκπαίδευσης, ΤΕΠΕΚΕ, Παν/μίου Πατρών: «Ο διωγμός και η δολοφονία των Ελλήνων Εβραίων κατά τη διάρκεια του Β΄ Παγκοσμίου Πολέμου».

Οντέτ Βαρών –Βασάρ, Iστορικός: «Η  Πελοπόννησος ως τόπος διάσωσης μιας εβραϊκής οικογένειας».

Έλλη Λεμονίδου, Καθηγήτρια Σύγχρονης Ιστορίας, Πρόεδρος Τμήματος Ιστορίας-Αρχαιολογίας του Πανεπιστημίου Πατρών: «Ολοκαύτωμα - Δημόσια Ιστορία και κινηματογραφική απεικόνιση των ναζιστικών στρατοπέδων».

Συντονισμός-Σχόλια:

Γιάννης Παπαθεοδώρου, Αναπληρωτής Καθηγητής Νεοελληνικής Φιλολογίας, Τμήμα Φιλολογίας, Παν/μίου Πατρών.

Διοργάνωση:

Εργαστήριο Αρχειακών Τεκμηρίων και Τύπου (ΕΑΤΤ), Τμήμα Φιλολογίας, Πανεπιστήμιο Πατρών

Τμήμα Επιστημών της Εκπαίδευσης και Κοινωνικής Εργασίας, Πανεπιστήμιο Πατρών

Στέγη Γραμμάτων Κωστής Παλαμάς

# data[].attributes.headline
Στράτος Δορδαν

# data[].attributes.body
Στράτος Δορδανάς, Ulrich Moennig, Μενέλαος Χαραλαμπίδης:

Δωσίλογοι και δωσιλογισμός

10.03.2025

17.00-19.00

Δημοτική Βιβλιοθήκη Αθήνας

Δομοκού 2, Σταθμός Λαρίσης

Δύο ιστορικοί, ο Στράτος Δαρδανάς και ο Μενέλαος Χαραλαμπίδης, και ένας νεολληνιστής, ο Ulrich Moennig, συζητούν και φωτίζουν από διαφορετικές οπτικές το φαινόμενο του δωσιλογισμού στην ιστοριογραφία και στην μεταπολεμική λογοτεχνία.

ΣΤΡΑΤΟΣ ΔΑΡΔΑΝΑΣ

Ο Στράτος Δορδανάς είναι Αναπληρωτής Καθηγητής Ιστορίας στο Τμήμα Ιστορίας και Αρχαιολογίας του Αριστοτελείου Πανεπιστημίου Θεσσαλονίκης. Ειδικεύεται στην πολιτική-διπλωματική και κοινωνική ιστορία, στη μελέτη των πολεμικών συρράξεων και των εμφύλιων συγκρούσεων, με σημεία αναφοράς τους δύο παγκοσμίους πολέμους. Είναι συγγραφέας των μελετών (ενδεικτικά): Έλληνες εναντίον Ελλήνων. Ο κόσμος των Ταγμάτων Ασφαλείας στην κατοχική Θεσσαλονίκη, 1941-1944 (Θεσσαλονίκη: Επίκεντρο, 2006). Το αίμα των αθώων. Αντίποινα των γερμανικών αρχών κατοχής στη Μακεδονία, 1941-1944 (Αθήνα: Εστία, 2007). Η γερμανική στολή στη ναφθαλίνη. Επιβιώσεις του δοσιλογισμού στη Μακεδονία, 1945-1974 (Αθήνα: Εστία, 2011). Οι αργυρώνητοι. Η γερμανική προπαγάνδα στην Ελλάδα κατά τον Α΄ Παγκόσμιο Πόλεμο (Αθήνα: Αλεξάνδρεια, 2021). Ο Γερμανός «Λώρενς της Αραβίας» και το τζιχάντ «made in Germany». Από τον Max von Oppenheim στον αγκυλωτό σταυρό (1914-1945) (Αθήνα: Αλεξάνδρεια, 2024). Με άλλους (ενδεικτικά): Στράτος Ν. Δορδανάς-Βάιος Καλογρηάς, Οι Ζωές των Άλλων. Η Στάζι και οι Έλληνες πολιτικοί πρόσφυγες στην Ανατολική Γερμανία (1949-1989) (Θεσσαλονίκη: Επίκεντρο, 2020).

ULRICH MOENNING

Ο Ulrich Moennig είναι καθηγητής Βυζαντινών Σπουδών και Νεοελληνικής Φιλολογίας στο Παμνεπιστήμιο του Αμβούργου. Τα ερευνητικά του ενδιαφέροντα συμπεριλαμβάνουν τη δημώδη Βυζαντινή Γραμματεία, την πρώιμη νεοελληνική λογοτεχνία, τις σχέσεις των λατινικών δογμάτων με την ελληνική Ορθοδοξία, την μεταπολεμική λογοτεχνία και τις γερμανο-ελληνικές σχέσεις από το 1821 και μετά, με έμφαση στην Κατοχή. Έχει δημοσιεύσει μονογραφίες για το Βίο του Αλεξάνδρου, τις ιεραποστολικές έντυπες εκδόσεις της Typographia orientalis και το υστεροβυζαντινό μυθιστόρημα Διήγησις Αλεξάνδρου και Σεμίραμης. Έχει συνεπιμεληθεί μαζί με τον Αθανάσιο Αναστασιάδη έναν τόμο με τίτλο Τραύμα και Μνήμη. Αφηγηματικές εκδοχές του Εμφυλίου στην Ελλάδα. Επίσης, υπήρξε επιστημονικός διευθυντής του γερμανο-ελληνικού ερευνητικού προγράμματος CuRe - Πολιτισμοί και τόποι μνήμηςΨηφιακά ταξίδια στο χρόνο σε πολιτισμικά σταυροδρόμια από τον 13ο ως τον 20ό αιώνα. Η Κρητική εμπειρία. Από το 2024 διευθύνει ένα ερευνητικό πρόγραμμα για τις Διδαχές του Κύριλλου Λούκαρη με χρηματοδότηση από το Γερμανικό Ίδρυμα Ερευνών (DFG).

ΜΕΝΕΛΑΟΣ ΧΑΡΑΛΑΜΠΙΔΗΣ

Ο Μενέλαος Χαραλαμπίδης γεννήθηκε το 1970 στην Αθήνα, είναι οικονομολόγος και διδάκτορας Ιστορίας του Πανεπιστημίου Αθηνών. Είναι συγγραφέας των βιβλίων:

-       Η Εμπειρία της Κατοχής και της Αντίστασης στην Αθήνα (2012),

-       Δεκεμβριανά 1944. Η μάχη της Αθήνας (2014) και

-       Οι Δωσίλογοι. Ένοπλη, πολιτική και οικονομική συνεργασία στα χρόνια της Κατοχής (2023) από τις εκδόσεις Αλεξάνδρεια.

Είναι ένας από τους σχεδιαστές του μεταπτυχιακού προγράμματος Δημόσια Ιστορία του Ελληνικού Ανοικτού Παν/μιου, όπου και διδάσκει. Επίσης είναι εμπνευστής και επιστημονικός υπεύθυνος των εκδηλώσεων «12 Οκτωβρίου 1944. Η Αθήνα Ελεύθερη», της πρώτης ουσιαστικής προσπάθειας για τον εορτασμό της απελευθέρωσης της Αθήνας από τη γερμανική κατοχή κατά τη διάρκεια του Β΄ Παγκοσμίου Πολέμου. Πραγματοποιεί ιστορικούς περιπάτους στην Αθήνα από τον Οκτώβριο του 2013 για την περίοδο της Κατοχής και των Δεκεμβριανών. Από τον Νοέμβριο του 2019 οι περίπατοι αυτοί γίνονται στο πλαίσιο του Athens History Walks (https://www.athenshistorywalks.com/).

# data[].attributes.body
Αθήνα

22.02.2025

12.00-14.00

Αμφιθέατρο Ιωάννης Δρακόπουλος

Πανεπιστημίου 30

Δρ. Οντέτ Βαρών-Βασάρ

Πρίμο Λέβι - Χόρχε Σεμπρούν:

Δύο μείζονες συγγραφείς της στρατοπεδικής λογοτεχνίας

Τα έργα του Πρίμο Λέβι (γεν. στο Τορίνο, 1919-1987) και του Χόρχε Σεμπρούν (γεν. στη Μαδρίτη, 1923-2011) είναι δύο μείζονα έργα της στρατοπεδικής λογοτεχνίας. Το έργο του Λέβι είναι εμβληματικό της μνήμης του ΄Αουσβιτς, όπου δολοφονήθηκαν κατά το Ολοκαύτωμα σχεδόν ένα εκατομμύριο Εβραίοι από πολλές χώρες. Το έργο του Σεμπρούν, που υπήρξε πολιτικός κρατούμενος στο Μπούχενβαλντ, αφορά την εμπειρία των εκτοπισμένων σε στρατόπεδα συγκέντρωσης. Θα συνεξετάσω τις διαδρομές τους και το έργο τους σε μια προσέγγιση συγκριτική, ώστε να αναδειχθούν κοινοί τόποι και διαφορές, θέτοντας ερωτήματα γύρω από την επεξεργασία της μνήμης των στρατοπέδων και της μετατροπής της σε λογοτεχνία.

ONTET ΒΑΡΩΝ-ΒΑΣΑΡ

Ιστορικός και μεταφράστρια, δρ. Σύγχρονης Ιστορίας του ΕΚΠΑ, με ερευνητικά πεδία την Αντίσταση, το Ολοκαύτωμα και τη μνήμη του, τη στρατοπεδική λογοτεχνία.  Για τα ζητήματα αυτά δημοσίευσε στην Ελλάδα και στη Γαλλία και δίδαξε επί τρεις δεκαετίες (Ελληνικό Ανοιχτό Πανεπιστήμιο, Εβραϊκό Μουσείο Ελλάδος, Ινστιτούτο Διεθνών Σχέσεων). Μετέφρασε πολλά έργα της γαλλόφωνης γραμματείας και εξέδωσε το ετήσιο περιοδικό Μετάφραση (1995-2008).  Τιμήθηκε από τη Γαλλική Δημοκρατία με τη διάκριση «Ιππότης των Γραμμάτων και των Τεχνών»  (2006)

Βιβλία : Ελληνικός Νεανικός Τύπος 1941-1945, Καταγραφή, εκδ. ΙΑΕΝ, Αθήνα 1987/ Η ενηλικίωση μιας γενιάς. Νέοι και νέες  στην Κατοχή και στην Αντίσταση, Εστία 2009 / Η ανάδυση μιας δύσκολης μνήμης, Κείμενα για τη γενοκτονία των Εβραίων, Εστία 2013 /  Μπέρρυ Ναχμίας, Κραυγή για το αύριο, επιμέλεια-επίμετρο Ο. Βαρών-Βασάρ,  εκδ. Αλεξάνδρεια 2020 / Des Sépharades aux Juifs grecs, Histoire, mémoire et identité, éd. Le Manuscrit, Paris 2019, nouvelle édition augmentée, 2021.

Μεταφράσεις (μεταξύ άλλων): Αλμπέρ Κοέν, Σολάλ, εκδ. Εξάντας 2019 (αναθεωρημένη έκδοση με επίμετρο). /  Αλμπέρ Κοέν, Καρφοχάφτης, μτφρ. -εισαγωγή, εκδ. Ηριδανός 1994./ Νταβίντ Φοενκινός, Σαρλότ, εκδ. Εστία 2018.

Την εκδήλωση θα την βρείτε εδώ (Μέρος Α) και εδώ (Μέρος Β) !

# data[].attributes.headline
Συμμετέχοντες πανεπιστημιακοί, συγγραφείς και καλλιτέχνες 

# data[].attributes.subject
Συμμετέχοντες πανεπιστημιακοί, συγγραφείς και καλλιτέχνες 

# data[].attributes.body
Μηνάς Ι. Αλεξιάδης

Καθηγητής - Τμήμα Μουσικών Σπουδών, ΕΚΠΑ

Άρτεμις Αλκαλάη

Εικαστικός

Φραγκίσκη Αμπατζοπούλου

Ομότιμη Καθηγήτρια - Τμήμα Νεοελληνικής Φιλολογίας, ΑΠΘ

Οντέτ Βαρών - Βασάρ

Ιστορικός και μεταφράστρια

Μαρία Γαβαλά

Συγγραφέας, σκηνοθέτις του κινηματογράφου και σεναριογράφος

Στράτος Δαρδανάς

Αν. Καθηγητής - Τμήμα Ιστορίας και Αρχαιολογίας, ΑΠΘ

Άντα Διάλλα

Καθηγήτρια - Τμήμα Θεωρίας και Ιστορίας της Τέχνης, ΑΣΚΤ

Μαρία Μαμαλίγκα

Συγγραφέας

Ρένα Μόλχο

Ιστορικός

Ελένη Μπεζέ

Ιστορικός

Βασίλειος Ριτζαλέος

Ιστορικός - Τμήμα Γλώσσας, Φιλολογίας και Πολιτισμού Παρευξείνιων Χωρών, Δημοκρίτειο Πανεπιστήμιο Θράκης

Ξένης Σαχίνης

Ομότιμος Καθηγητής - Εικαστικός - Τμήμα Εικαστικών Τεχνων ΑΠΘ

Σάμης Tαμπώχ

Εικαστικός

Ευανθία Τσαντίλα

Εικαστικός

Γιάννης Στίγκας

Συγγραφέας

Μενέλαος Χαραλαμπίδης

Ιστορικός

Έλενα Χουζούρη

Συγγραφέας

Hagen Fleischer

Ομότιμος Καθηγητής - Τμήμα Ιστορίας και Αρχαιολογίας, ΕΚΠΑ

Ulrich Moennig

Καθηγητής - Τμήμα Νεοελληνικής Φιλολογίας, Πανεπιστήμιο του Αμβούργου

# data[].attributes.body
For english please click here!

# data[].attributes.headline
Συμμετέχοντες ακαδημαϊκοί φορείς

# data[].attributes.subject
Συμμετέχοντες ακαδημαϊκοί φορείς

# data[].attributes.body
ΑΘΗΝΑ

ΕΚΠΑ

Τμήμα Γερμανικής Γλώσσας και Φιλολογίας (απόφαση ΓΣ / 18.12.2024)

Τμήμα Κοινωνιολογίας (απόφαση ΓΣ /31.01.2024)

Εργαστήριο Ελληνικής Πολιτικής, Τμήμα Πολιτικής Επιστήμης και Δημόσιας Διοίκησης (24.01.2025)

ΠΜΣ Πολιτική επιστήμη και κοινωνιολογία του Τμήματος Πολιτικής επιστήμης και δημόσιας διοίκησης (απόφαση ΣΕ / 04.03.2025)

ΘΕΣΣΑΛΟΝΙΚΗ

ΑΠΘ

Τμήμα Γερμανικής Γλώσσας και Φιλολογίας (απόφαση ΓΣ / 19.12.2024)

Τμήμα Θεάτρου (απόφαση ΓΣ / 28.01.2025)

ΠΑΤΡΑ

Πανεπιστήμιο Πατρών

Εργαστήριο Αρχειακών Τεκμηρίων και Τύπου (ΕΑΤΤ), Τμήμα Φιλολογίας (20.12.2024)

ΙΩΑΝΝΙΝΑ

Πανεπιστήμιο Ιωαννίνων

Τμήμα Φιλοσοφίας (απόφαση ΓΣ/ 31.01.2025)

Εργαστήριο Τεκμηρίωσης και Μελέτης της

Ιστορίας των Κοινωνικών και Πολιτικών

Ιδεών (20.12.2024)

ΒΟΛΟΣ

Πανεπιστήμιο Θεσσαλίας

Τμήμα Ιστορίας, Αρχαιολογίας και Κοινωνικής Ανθρωπολογίας (απόφαση ΓΣ /15.01.2025)

ΚΕΡΚΥΡΑ

Ιόνιο Πανεπιστήμιο

Τμήμα Ιστορίας (απόφαση ΓΣ/16.01.2025)

ΚΡΗΤΗ

Πανεπιστήμιο Κρήτης

Κέντρο Ανθρωπίνων Δικαιωμάτων, Τμήμα Πολιτικής Επιστήμης (10.01.2024)

ΡΟΔΟΣ

Πανεπιστήμιο Αιγαίου

Εργαστήριο Ιστορίας και Κοινωνικών Επιστημών,

Παιδαγωγικό Τμήμα Δημοτικής Εκπαίδευσης (20.01.2025)

ΜΥΤΙΛΗΝΗ

Πανεπιστήμιο Αιγαίου

Τμήμα Κοινωνικής Ανθρωπολογίας και Ιστορίας (απόφαση ΓΣ /05.02.2025)

# data[].attributes.headline
Συνεργαζόμενοι φορείς

# data[].attributes.subject
Συνεργαζόμενοι φορείς

# data[].attributes.body
Αυστριακή Πρεσβεία στην Αθήνα

Γενικά Αρχεία του Κράτους -Ιστορικό Αρχείο Ηπείρου

Γερμανική Πρεσβεία στην Αθήνα

Ινστιτούτο Γκαίτε, Αθήνα

Κέντρο Νέου Ελληνισμού (CeMoG) του Ελεύθερου Πανεπιστημίου του Βερολίνου

ΟΠΑΝΔΑ: Οργανισμός Πολιτισμού, Αθλητισμού και Νεολαίας του Δήμου Αθηναίων

Πανεπιστήμιο Νέας Υόρκης - Τμήμα Νεοελληνικών Σπουδών Αλέξανδρος Σ. Ωνάσης στην Αθήνα (NYU in Athens)

Σημείο για τη Μελέτη και την Αντιμετώπιση της Ακροδεξιάς

Ταινιοθήκη της Ελλάδος

# data[].attributes.attachment_caption
Σάμης Ταμπώχ: Το καθήκον της μνήμης (2002)

# data[].attributes.body
Το λογότυπο των δράσεων είναι του Σάμη Ταμπώχ. Πρόκειται για ένα κολάζ, με τίτλο Το καθήκον της μνήμης, δημιουργία του 2002, σε προχρωματισμένο ακρυλικό χαρτί που έχει διαστάσεις 40x40 εκ.

# data[].attributes.body
Für Deutsch drücken Sie bitte hier!

# data[].attributes.body
80years.auschwitz[@]gmail.com

Για να μαθαίνετε νέα μας συμπληρώστε τα στοιχεία σας εδώ

# data[].attributes.body
Français, veuillez cliquer ici!

# data[].attributes.headline
27 Ιανουαρίου: Διεθνής Ημέρα Μνήμης για τα Θύματα του Ολοκαυτώματος

# data[].attributes.subject
27 Ιανουαρίου: Διεθνής Ημέρα Μνήμης για τα Θύματα του Ολοκαυτώματος

# data[].attributes.body
Αθήνα

27.02.2025

19.00-21.00

Αμφιθέατρο Ιωάννης Δρακόπουλος

Πανεπιστημίου 30

Μαρία Γαβαλα, Γιώργος Κόκκινος, Ελένη Πασιατζή

Ευγονική και «ευθανασία» στην ναζιστική Γερμανία με αφορμή τον «Κόκκινο Σταυρό» της Μαρίας Γαβαλα

[...] μια άλλη μέρα, μου εξομολογήθηκε όσα είδε σχετικά με τρεις άνδρες ασθενείς, στους οποίους πάνω από μήνα δεν έδιναν τροφή, δηλαδή τους είχαν σε δίαιτα ευθανασίας, με το σκεπτικό πως ήταν γέροι και υπέφεραν χωρίς λόγο, άρα καλύτερα να τους βοηθούσαν να τερματίσουν τη ζωή τους  με γρήγορο τρόπο. Τον διέταξαν να τους μεταφέρει σε μια αποθήκη πλάι στα λουτρά κι ύστερα του είπαν να βγει έξω. Μέσα στον μουχλιασμένο χώρο έμεινε ο δόκτωρ Φίσερ, ο υπεύθυνος γιατρός στο τμήμα των υποσιτισμένων, ένας γιατρός των SS και ένας από τους εκπαιδευμένους νοσοκόμους. Αυτοί ήταν οι υπεύθυνοι θανάτου. [...]

Κόκκινος Σταυρός, Πόλις, 2018

ΜΑΡΙΑ ΓΑΒΑΛΑ

Η Μαρία Γαβαλά είναι μυθιστοριογράφος, σκηνοθέτις του κινηματογράφου και σεναριογράφος. Γεννήθηκε στο Κορωπί Αττικής το 1947 και σπούδασε ιστορία και αρχαιολογία στο Πανεπιστήμιο Αθηνών. Έχει γράψει κείμενα για τον κινηματογράφο και έχει μεταφράσει λογοτεχνικά έργα και κινηματογραφικά/θεωρητικά κείμενα. Το πιο πρόσφατο μυθιστόρημά της, Ο μικρός Γκοντάρ (2022), κυκλοφορεί από τις εκδόσεις Πόλις. Το προηγούμενο μυθιστόρημά της, Κόκκινος Σταυρός (2018), επίσης από τις εκδόσεις Πόλις, συμπεριελήφθη στις βραχείες λίστες για το Κρατικό Βραβείο Μυθιστορήματος 2019 και το Βραβείο Μυθιστορήματος του περιοδικού Ο Αναγνώστης 2019. Μυθιστορήματά της εκδόθηκαν επίσης από τις εκδόσεις Εστία και Κέδρος. Διηγήματά της δημοσιεύτηκαν στα λογοτεχνικά περιοδικά Δέντρο και Νέα Εστία, σε ένθετα των εφημερίδων Έθνος, Βήμα, Εποχή, όπως και σε ειδική έκδοση του Φεστιβάλ Αθηνών/Επιδαύρου. Κείμενά της για τον κινηματογράφο δημοσιεύτηκαν στο περιοδικό Σύγχρονος Κινηματογράφος και στις εκδόσεις του Φεστιβάλ Κινηματογράφου Θεσσαλονίκης. Η ταινία της, Το μαγικό γυαλί (1988), βραβεύτηκε με το Κρατικό Βραβείο Ποιότητας του Υπουργείου Πολιτισμού. Η μικρού μήκους ταινία της, Περί έρωτος-Χρυσάνθη (1982), βραβεύτηκε στο Φεστιβάλ Κινηματογράφου Γυναικών της Φλωρεντίας. Το 2022, η Μαρία Γαβαλά τιμήθηκε από το 63ο Διεθνές Φεστιβάλ Κινηματογράφου Θεσσαλονίκης με ένα αφιέρωμα στις ταινίες της και την απονομή του Χρυσού Αλέξανδρου για το σύνολο της προσφοράς της στον κινηματογράφο.

Βιβλία [επιλογή]: Ο μικρός Γκοντάρ, Πόλις, 2022

Κόκκινος Σταυρός, Πόλις, 2018

Ο λεμονόκηπος, Κέδρος, 2012

Από γυαλί, συλλογή διηγημάτων, Κέδρος, 2011

Tα κορίτσια της πλατείας, Πόλις, 2006

Ακραία καιρικά φαινόμενα, Εστία, 2003

Στη δροσιά των κήπων μου, Εστία, 2001

ΓΙΩΡΓΟΣ ΚΟΚΚΙΝΟΣ

Ο Γιώργος Κόκκινος γεννήθηκε στην Αθήνα το 1960. Εργάζεται ως καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Αιγαίου όπου υπηρετεί από το 1997. Μεταξύ των βιβλίων του περιλαμβάνονται και τα εξής: Η σκουριά και το πυρ. Προσεγγίζοντας τη σχέση ιστορίας, τραύματος και μνήμης (Gutenberg, 2012), Το Ολοκαύτωμα. Η διαχείριση της τραυματικής μνήμης-Θύτες και θύματα (Gutenberg, 2015), Το πολύχρωμο μωσαϊκό της γερμανικής ιστορίας. Από τις αρχές του 19ου αιώνα έως και τον Δεύτερο Παγκόσμιο Πόλεμο [σε συνεργασία με τους Β. Μπογιατζή και Μ. Καρασαρίνη] (Επέκεινα, 2016), Ιστορικά τραύματα και ευρωπαϊκή ιδέα. Από τη φρίκη των πολέμων και των ολοκληρωτισμών στο όραμα της ενοποίησης [σε συνεργασία με τους Έ. Λεμονίδου, Π. Κιμουρτζή και Σ. Ντάλη] (Παπαζήσης, 2016). Tελευταία βιβλία του: Η ευγονική δυστοπία. Διαδρομές ιδεών, επίμετρο Ουρανία Γεωργοπούλου (Θίνες, Αθήνα 2018, 2η έκδοση αναθεωρημένη), Ιστορία και Δικαιοσύνη (σε συνεπιμέλεια με τους Π. Κιμουρτζή και Μ. Καρασαρίνη, Ασίνη, Αθήνα 2020), Το Ολοκαύτωμα και η ευρωπαϊκή ιστορική συνείδηση (Παπαζήση, Αθήνα 2020), Για μια σφαιρική και πολυδιάστατη ιστορική εκπαίδευση (σε συνεπιμέλεια με τον Π. Γατσωτή, Πεδίο, Αθήνα 2020), «Άξια» και «ανάξια» ζωή. Ευγονική, εκφυλισμός, βιοπολιτική: ο γιατρός στο ρόλο του κοινωνικού θεραπευτή και του εθνικού αναμορφωτή (Ταξιδευτής, Αθήνα 2021), Ο Μακρυγιαννισμός. Τραγούδια για τον Μακρυγιάννη (Θίνες, Αθήνα 2022), Το MOG [Πρόγραμμα Μνήμες από την Κατοχή στην Ελλάδα] ως αντικείμενο μελέτης: Ιστοριογραφία, Τραυματική Μνήμη, Δημόσια Ιστορία, Ιστορική Εκπαίδευση (σε συνεπιμέλεια με Νίκο Αποστολόπουλο και Ζέτα Παπανδρέου, Freie Universität Berlin-Πανεπιστήμιο Αιγαίου, 2023), Εγκλεισμοί και Ιστορία (σε συνεπιμέλεια με την Έλλη Λεμονίδου, Πεδίο 2024), Από την Ιστορία στην Ιστορική Εκπαίδευση. Αποτιμήσεις και προοπτικές. Τιμητικός τόμος για τη Μαρία Ρεπούση (σε συνεπιμέλεια με Έλλη Λεμονίδου και Κώστα Κασβίκη, Πεδίο, 2024) και Οι καταχρήσεις της μνήμης (κείμενα των Tzvetan Todorov, Γιώργου Κόκκινου, Ζέτας Παπανδρέου, Ασίνη 2024).

ΕΛΕΝΗ ΠΑΤΣΙΑΤΖΗ

Η Ελένη Πατσιατζή σπούδασε στο τμήμα Ιστορίας-Αρχαιολογίας στη Φιλοσοφική Σχολή του Καποδιστριακού Πανεπιστημίου Αθηνών  και έχει διατελέσει μέλος του ΔΣ του Ομίλου για την Ιστορική Εκπαίδευση στην Ελλάδα (Φεβρουάριος 2019-Φεβρουάριος 2023). Εργάζεται ως φιλόλογος στο Ζάννειο Πρότυπο Λύκειο Πειραιά ενώ έχει κατά καιρούς εργασθεί εθελοντικά σε κοινωνικά φροντιστήρια (διδασκαλία ιστορίας κατεύθυνσης/ προσανατολισμού) και στο Ανοιχτό Σχολείο Μεταναστών Πειραιά (διδασκαλία ελληνικής ως β΄ γλώσσας). Οι μεταπτυχιακές σπουδές της αφορούν τον χώρο της Εκπαίδευσης και των Ανθρωπίνων Δικαιωμάτων (ΤΕΑΠΗ ΕΚΠΑ-UCL) και είναι υποψήφια διδάκτωρ στο Πανεπιστήμιο Αιγαίου. Έχει εκδώσει διδακτικές προτάσεις για το μάθημα της Ν.Ε. Λογοτεχνίας της Α΄ Λυκείου (Εκδόσεις Πατάκης, 2012), ασχολείται με τη βιβλιοκριτική και είναι συν-διαχειρίστρια του φιλολογικού ιστολογίου «e-τράπεζα φιλολογικών θεμάτων». Έχει συμμετάσχει στον επιστημονικό συλλογικό τόμο «Μονοπάτια του φύλου και της σεξουαλικότητας» (Gutenberg, 2022) ενώ έχει  κάνει εισηγήσεις σε ιστορικά και φιλολογικά  συνέδρια και ημερίδες στην Ελλάδα, Ιταλία και Κύπρο. Άρθρα της και βιβλιοκριτικές της έχουν κατά καιρούς δημοσιευθεί στο επιστημονικό περιοδικό «Νέα Παιδεία».

Την εκδήλωση θα βρείτε εδώ και εδώ!

# data[].attributes.headline
Κωστής Καρπόζη

# data[].attributes.body
Κωστής Καρπόζηλος, Θεανώ Τράκα, Έλενα Χουζούρη:

Η περίπτωση Αβραάμ Μπεναρόγια

08.04.2025

18.00-20.00

Δημοτική Βιβλιοθήκη Αθήνας

Δομοκού 2, Σταθμός Λαρίσης

Στο πλαίσιο των δράσεων "Μνήμη στραμμένη στο μέλλον: 80 χρόνια από την απελευθέρωση του Άουσβιτς" η συγγραφέας του "Ο θείος Αβραάμ μένει πάντα εδώ", Έλενα Χουζούρη, ο ιστορικός Κωστής Καρπόζηλος και η φιλόλογος Θεανώ Τράκα συζητούν για τον πρωτεργάτη του εργατικού κινήματος Αβράαμ Μπεναρόγια ως ιστορικό πρόσωπο και ως ήρωα της λογοτεχνίας.

ΚΩΣΤΗΣ ΚΑΡΠΟΖΗΛΟΣ

Ο Κωστής Καρπόζηλος είναι ιστορικός. Το τελευταίο του βιβλίο είναι το Ελληνικός Κομμουνισμός: Μια διεθνική ιστορία (1912-1974) (Αντίποδες, 2024). Είναι επίσης ο
συγγραφέας των Αρχείο Σταύρου Καλλέργη: Ψηφίδες από τον σχεδιασμό της σοσιαλιστικής πολιτείας (Μουσείο Μπενάκη, 2013), Κόκκινη Αμερική: Έλληνες μετανάστες και το όραμα ενός Νέου Κόσμου, 1900-1950 (Πανεπιστημιακές Εκδόσεις Κρήτης, 2017· αγγλική
μετάφραση, Berghahn Books, 2023) και (με τον Δημήτρη Χριστόπουλο), 10+1 ερωτήσεις και απαντήσεις για το Μακεδονικό (Πόλις, 2018). Έχει διδάξει στο Πάντειο Πανεπιστήμιο, στο Πανεπιστήμιο Πελοποννήσου και στο Columbia University, ενώ από το 2016 έως το 2023
ήταν διευθυντής των Αρχείων Σύγχρονης Κοινωνικής Ιστορίας (ΑΣΚΙ).

ΘΕΑΝΩ ΤΡΑΚΑ

Η Θεολογία (Θεανώ) Τράκα είναι Επίκουρη Καθηγήτρια Γερμανικής Λογοτεχνίας στο Τμήμα Γερμανικής Γλώσσας και Φιλολογίας του ΕΚΠΑ. Σπούδασε στην Αυστρία, Ελλάδα και τη Γερμανία. Είναι πτυχιούχος μεταφράστρια του Τμήματος Ξένων Γλωσσών Μετάφρασης και Διερμηνείας του Ιονίου Πανεπιστημίου στην Κέρκυρα. Απέκτησε ειδίκευση στη Διδασκαλία των Γερμανικών ως Ξένης Γλώσσας στο πλαίσιο του μεταπτυχιακού προγράμματος του Τμήματος Γερμανικής Λογοτεχνίας και Γλώσσας στο Πανεπιστήμιο του Ανόβερου στη Γερμανία. Είναι κάτοχος διδακτορικού διπλώματος στον τομέα της διαπολιτισμικότητας και της λογοτεχνίας με βαθμό Άριστα από το Τ.Ξ.Γ.Μ.Δ. του Ι.Π. Έχει διδάξει στο ΤΕΙ Ηγουμενίτσας στο Τμήμα Εφαρμογών Ξένων Γλωσσών στο Εμπόριο και τη Διοίκηση, στο Τ.Ξ.Γ.Μ.Δ. του Ιονίου Πανεπιστημίου, στο Τ.Ξ.Γ.Μ.Δ. του Ι.Π., στο Τμήμα Μετάφρασης και Διερμηνείας του Πανεπιστημίου Ιωαννίνων και στο Τμήμα Γερμανικής Γλώσσας και Φιλολογίας του ΕΚΠΑ μαθήματα γενικής και ειδικής μετάφρασης, γερμανικού πολιτισμού και λογοτεχνίας. Έχει συγγράψει τρεις μελέτες, άρθρα και έχει μεταφράσει διηγήματα και άρθρα που έχουν δημοσιευτεί στην Ελλάδα και έχει συμμετάσχει σε συνέδρια και ημερίδες. Έχει επίσης συνεργαστεί με επιχειρήσεις και φορείς στην Ελλάδα, Αυστρία και Γερμανία ως μεταφράστρια ειδικών κειμένων. Τα επιστημονικά της ενδιαφέροντα άπτονται θεμάτων φιλελληνικής λογοτεχνίας, πολιτισμού και διαπολιτισμικής προσέγγισης μέσα από τη λογοτεχνία και τη μετάφραση.

ΕΛΕΝΑ ΧΟΥΖΟΥΡΗ

Η Έλενα Χουζούρη έχει εκδώσει έξι ποιητικές συλλογές και μια συγκεντρωτική των ποιημάτων της [2011]. Ακολούθησαν τα μυθιστορήματα: «Σκοτεινός Βαρδάρης» [ Κέδρος -2004, Πατάκης 2019],  «Πατρίδα από βαμβάκι»[Κέδρος 2009-Πατάκης 2024],` «Δύο φορές αθώα»[Κέδρος 2013,]  «Ο θείος Αβραάμ μένει πάντα εδώ»[Πατάκης 2016],   «Στη σκοτεινή πλευρά του φεγγαριού»[Πατάκης 2021] . Το 2012 επανακυκλοφόρησε η  μελέτη της «Η Θεσσαλονίκη του Γιώργου Ιωάννου» [Επίκεντρο],  το 2020 η  μελέτη της «Η στρατιωτική ζωή στην νεοελληνική λογοτεχνία» [Επίκεντρο] και το 2025 το δοκίμιο «Ψυχή ντυμένη αέρα-Ανθούλα Σταθοπούλου-Βαφοπούλου» [Επίκεντρο]  Τα μυθιστορήματά της  έχουν μεταφραστεί στα γαλλικά, γερμανικά, σερβικά, τουρκικά και βουλγαρικά. Επίσης έχουν συμπεριληφθεί στις βραχείες λίστες των κρατικών λογοτεχνικών βραβείων καθώς και των βραβείων των περιοδικών ΔΙΑΒΑΖΩ, ΑΝΑΓΝΩΣΤΗΣ και ATHENS PRIZE OF LITERATURE. Ο «Σκοτεινός Βαρδάρης» ήταν υποψήφιος για το βραβείο BALKANIKA και     «Ο θείος Αβραάμ μένει πάντα εδώ» τιμήθηκε με το βραβείο πεζογραφίας 2016 του περιοδικού ΚΛΕΨΥΔΡΑ.   Για πολλά χρόνια εργάστηκε ως δημοσιογράφος στον τομέα του πολιτισμού και του βιβλίου στον ημερήσιο και περιοδικό τύπο, στο  ραδιόφωνο και στην τηλεόραση.  Από το 1981 ασκεί  την κριτική της λογοτεχνίας. Είναι μέλος της Εταιρείας Συγγραφέων της  οποίας χρημάτισε Αντιπρόεδρος [δις] και Γενική Γραμματέας [δις].

Δημοσιεύσεις

ΠΟΙΗΣΗ

Το πρόσωπο και το άλλο [Κέδρος, 1981]

Έρωτος μαθός [Καστανιώτης, 1983]

Εάλω η πόλις, [Υάκινθος , 1987]

Η συντέλεια του χρόνου, [Ρόπτρον, 1990]

Οι τρυφεροί άντρες, [Κέδρος, 1993]

Μποτίλια στον ουρανό, [Ελληνικά Γράμματα, 1999]

Οι τρυφεροί άντρες και τα άλλα ποιήματα [Συγκεντρωτική Έκδοση, Κέδρος, 2011]

ΜΥΘΙΣΤΟΡΗΜΑΤΑ

Σκοτεινός Βαρδάρης [Πρώτη Έκδοση, Κέδρος 2004, Νέα Έκδοση Πατάκης 2019].

Πατρίδα από βαμβάκι [Πρώτη Έκδοση, Κέδρος 2009, Νέα Αναθεωρημένη Έκδοση, Πατάκης 2024]. Συνολικά Επτά Εκδόσεις.

Δυο φορές αθώα [Κέδρος 2013].

Ο Θείος Αβραάμ μένει πάντα εδώ [Εκδόσεις Πατάκη, 2016].

Η σκοτεινή πλευρά του φεγγαριού [Εκδόσεις Πατάκη, 2021].

ΜΕΛΕΤΕΣ / ΔΟΚΙΜΙΑ

Η Θεσσαλονίκη του Γιώργου Ιωάννου -Περιπλάνηση στο χώρο και στο χρόνο [Πρώτη Έκδοση Πατάκης, 1995, Δεύτερη Επαυξημένη, Επίκεντρο, 2012]

Η στρατιωτική ζωή στη νεοελληνική λογοτεχνία [Επίκεντρο, 2020]

Εξ αγχιστείας - Κριτικές, Κριτικά σχόλια -Δοκιμές για την ποίηση [Εκδόσεις Γαβριηλίδης, 2004]

Ψυχή ντυμένη αέρα - Ανθούλα Σταθοπούλου-Βαφοπουλου: Η Μούσα της μεσοπολεμικής Θεσσαλονίκης [Εκδόσεις Επίκεντρο, Φεβρουάριος 2025]

ΒΙΟΓΡΑΦΙΕΣ

Γιώργος Ιωάννου «…Σαν σπόρος αγκαθιού» [Εκδόσεις, Ηλέκτρα 2005]

ΑΝΘΟΛΟΓΙΕΣ

Στρατός περνούσε…Στη Νεοελληνική Λογοτεχνία [Εκδόσεις Μεταίχμιο 2003]

# data[].attributes.body
Claudia Öhlschläger (Πανεπιστήμιο Padenborn):

W. G. Sebald: Bild, Trauma und Erinnerung

06.10.2025

11.00 - 13.00

Αμφιθέατρο 433, Φιλοσοφική Σχολή

Στο πλαίσιο των δράσεων «Μνήμη στραμμένη στο μέλλον: 80 χρόνια από την απελευθέρωση του Άουσβιτς» η καθηγήτρια του Πανεπιστημίου Padenborn, Claudia Öhlschläger, θα κάνει μια ομιλία με τίτλο «W. G. Sebald: Bild, Trauma und Erinnerung» και αντικείμενο το  έργο  του μεγάλου γερμανόφωνου  συγγραφέα Β. Γκ. Ζέμπαλντ.

Θα ακολουθήσει συζήτηση.